Eelnõu

NARVA LINNAVALITSUS

MÄÄRUS

Narva                                                                                                     __.__.____nr ____

Määrus kehtestatakse põhikooli- ja gümnaasiumiseaduse § 66 lõike 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 10.2.2 alapunkti 2 alusel.

Narva Pähklimäe Gümnaasiumi põhimäärus

1. peatükk

ÜLDSÄTTED

§ 1. Kooli nimetus
(1) Kooli nimetus on Narva Pähklimäe Gümnaasium (edaspidi kool).

§ 2. Kooli asukoht ja tegutsemiskoht

(1) Kooli asukoht ja tegutsemiskoht on Pähklimäe 3, Narva linn 20605, Ida-Viru maakond, Eesti; veebileht www.pahklimae.edu.ee.
§ 3. Kooli tegutsemise vorm

(1) Kooli tegutsemise vorm on põhikool ja gümnaasium, mis tegutsevad ühe asutusena.
(2) Õpe põhikoolis toimub kõikides põhikooli klassides.
§ 4. Kooli õiguslik seisund

(1) Kool on Narva linna haridusasutus, mille kõrgemalseisvaks ametiasutuseks on Narva Linnavalitsuse Kultuuriosakond.

(2) Kool juhindub oma tegevuses Eesti Vabariigi haridusseadusest, põhikooli- ja gümnaasiumiseadusest, käesolevast põhimäärusest ning muudest õigus- ja haldusaktidest.

2. peatükk

ÕPPE JA KASVATUSE KORRALDUS

§ 5.  Koolis omandatava hariduse liik ja tase
(1) Koolis omandatava hariduse liik on üldharidus.

(2) Kool võimaldab omandada haridust statsionaarses õppes järgmistel tasemetel:
1) põhiharidus;

2) keskharidus.

§ 6. Kooli õppekava
(1) Kooli õppekorraldus lähtub riiklikust õppekavast, milles on kehtestatud põhihariduse ning üldhariduse standard.

(2) Kooli õpetamise põhidokumendiks on kooli õppekavad, mis on koostatud riikliku õppekava alusel – põhikooli ja gümnaasiumi õppekavad.
§ 7.  Individuaalne õppekava

(1) Haridusliku erivajadusega õpilasele koostatakse individuaalne õppekava.

(2) Koolil on õigus luua klass või rühm õpilastele, sh mingis aines (ainetes) andekatele õpilastele, kellele määratakse arengut toetav õppeprogramm.
§ 8. Õppekeel koolis
(1) Kooli või klassi õppekeeleks loetakse keel, milles toimuv õpe moodustab vähemalt 60 protsenti riiklikes õppekavades määratud väikseimast lubatud õppe koormusest.
(2) Põhikooli ja gümnaasiumi astme õppekeel on vene keel.
(3) Kool võimaldab õpilastel õppida eesti keeles (vähemalt 60 protsendi ulatuses) gümnaasiumi astme üksikutes klassides.
(4) Kõik muutused, mis on seotud gümnaasiumi astme õppekeelega teostub vastavalt põhikooli-ja gümnaasiumiseaduse § 21 lõikele 3 ja  § 89 lõikele 4.  
§ 9. Koolis tegutseb hariduslike erivajadustega/kasvatusraskustega õpilaste klass.
§ 10. Kooli õppekavaväline tegevus
(1) Koolis toimuv õppekavaväline tegevus on õpilastele nii tasuta, kui tasuline. 

(2) Õppekavavälise tegevuse töökorralduse ja päevakava kehtestab kooli direktor.
(3) Õpilaste annete arendamiseks, silmaringi laiendamiseks ja õppekava omandamise eesmärgil on korraldatud ringide tegevus erinevatel huvialadel. Koolis on ette nähtud huviringide tegevus, projektid, eksursioonid, konkurssid, võistlused ja temaatilised üritused.
(4) Kool võimaldab õppekavaväliste huviringide tööd, millede finantseerimine toimub kehtestatud korras:

1) huviringide kindlaksmääramine: tantsu-, keelte-, koori-, teatri-, infotehnoloogia-, rakendus-ja spordiring;
2) õppekavavälise tegevuse hinnad kinnitatakse Narva linna korraldusega;
3) huviringide vahetu tegevuse juhtimine teemadel:
4) kool esitab informatsiooni õpilastele ja vanematele võimalikest huviringidest (huviring, ringijuht, programm, ringi toimumise koht, maksumus);

5) vanem kirjutab avalduse direktori nimele ning selle alusel sõlmitatakse leping;

6) direktori ja ringijuhi vahel sõlmitakse käsundusleping;
7) õppekavavälisest tegevusest saadud tulu kasutatakse kooskõlas Narva linna õigusaktidega.
§ 11.  Õppekirjandus

(1) Kool võimaldab põhiharidust omandaval õpilasel tasuta kasutada kooli õppekava läbimiseks vajalikke õpikuid ja muud õppekirjandust ning üldkeskharidust omandaval õpilasel vähemalt kooli õppekava läbimiseks vajalikke õpikuid. 

(2) Õppekirjanduse kasutamine on sätestatud kooli kodukorras ning kooli raamatukogu töökorralduses.
§ 12. Koduõpe

(1) Vanema taotlusel põhiharidust omandavat õpilast võib õpetada koduõppes. Koduõppe rakendamisel lapsevanem korraldab ja rahastab väljaspool kooli toimuva õppe. 

(2) Sõltuvalt tervise seisundist põhiharidust omandavat õpilast võib õpetada koduõppes Nõustamiskomisjoni soovitusel ja vanema nõusolekul.
§ 13. Õppekeskkond
(1) Õppeaasta, õppeaasta tegevus, õppekoormus, päevakava, õpilaste arv klassis ja õpperühmas ning õpilaste kooli vastuvõtmine ja koolist välja arvamine on sätestatud Põhikooli-ja gümnaasiumi seaduses ning Haridus-ja Teadusministeeriumi määruses.

3. peatükk

ÕPILASTE JA VANEMATE ÕIGUSED JA KOHUSTUSED
§ 14. Õpilaste õigused
(1) Õpilasel on õigus:
1) täita õpiülesandeid ja osaleda temale kooli päevakavas või individuaalses õppekavas ettenähtud õppes;

2) saada õppekavas ettenähtu omandamiseks täiendavat õpiabi õpetajalt viimase üldtööaja piires;
3) osaleda kooli õpilasesinduse valimisel, olla valitud ja osaleda selle töös, esimese õpilasesinduse valimised korraldab kooli direktor septembris;
4) kasutada õppekavavälises tegevuses tasuta kooli rajatisi, ruume, raamatukogu, õppe-, spordi-, tehnilisi ja muid vahendeid kooli kodukorras sätestatud korras;

5) saada koolist teavet ja selgitusi koolikorralduse ning õpilase õiguste ja kohustuste kohta;
6) pöörduda kooli hoolekogu poole õpetamist ja kasvatamist puudutavate vaidluste korral;

7) pöörduda oma õiguste kaitseks järelevalveametniku või lastekaitseorganisatsiooni poole;

8) omada ja kasutada muid õigusi, mis tulenevad seadustest ja nende alusel kehtestatud õigusaktidest.
§ 15.  Õpilaste kohustused
(1) Õpilane on kohustatud:

1) täitma õpiülesandeid ja osalema temale kooli päevakavas või individuaalses õppekavas ettenähtud õppes;

2) täitma kooli kodukorda;

3) õppima võimetekohaselt, arendama end ja täiendama oma teadmisi;

4) suhtuma lugupidavalt kaasinimestesse, hoidma loodust ja elama keskkonda säästvalt;

5) hoidma kooli head mainet, käituma väärikalt;

6) hoidma heaperemehelikult kooli kasutuses olevat vara;

7) täitma muid seadustest ja nende alusel kehtestatud õigusaktidest tulenevaid õpilastele pandud kohustusi.

§ 16.  Vanemate õigused

(1) Vanemal on õigus:

1) saada koolist teavet ja selgitusi koolikorralduse ning õpilase õiguste ja kohustuste kohta;

2) pöörduda kooli hoolekogu poole õpetamist ja kasvatamist puudutavate vaidlusküsimuste korral;

3) kasutada muid õigusi, mis tulenevad seadustest ja nende alusel kehtestatud õigusaktidest.

§ 17.  Vanemate kohustused

(1) Vanem on kohustatud võimaldama ja soodustama koolikohustuse täitmist, sealhulgas:

1) looma koolikohustuslikule õpilasele kodus õppimist soodustavad tingimused;  
2) esitama koolile oma kontaktandmed ja teavitama nende muutustest;

3) tutvuma koolielu reguleerivate aktidega;

4) tegema koostööd kooliga põhikooli- ja gümnaasiumiseaduses ja selle alusel kehtestatud õigusaktides sätestatud tingimustel ja korras;

5) kasutama õpilase arengut toetavaid meetmeid, mida talle pakub kool või elukohajärgne valla- või linnavalitsus;

6) pöörduma kooli ettepanekul nõustamiskomisjoni poole;

7) vajaduse korral taotlema koolilt ja õpilase elukohajärgselt linnavalitsuselt õigusaktides sätestatud koolikohustuse täitmise tagamise meetmete rakendamist.

4. peatükk

KOOLI HOOLEKOGU JA DIREKTORI ÜLESANDED
§ 18.  Kooli hoolekogu ülesanded
(1) Hoolekogu ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.

(2) Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks.
§ 19.  Kooli direktori ülesanded
(1) Kooli direktor:

1) juhib kooli ja vastutab oma pädevuse piires õppe- ja kasvatustegevuse ja muude koolis läbiviidavate ürituste, kooli üldseisundi ja arengu ning rahaliste vahendite õiguspärase ja otstarbeka kasutamise eest;
2) esindab kooli ja tegutseb kooli nimel, teeb kooli eelarve piires tehinguid, mis on seotud tema seaduses sätestatud ülesannete täitmisega;

3) kehtestab kooli õppekava;
4) kehtestab kooli päevakava;

5) kehtestab kooli kodukorra;

6) kehtestab kooli sisehindamise korra ja sisehindamise aruande;

7) valmistab ette kooli vastuvõtu tingimuste ja korra eelnõu;

8) teeb iga õpilase nimekirja kandmise otsuse, arvestades põhikooli- ja gümnaasiumiseaduse paragrahvis 27 sätestatut;

9) teeb õpilase koolist väljaarvamise otsuse, arvestades põhikooli- ja gümnaasiumiseaduse paragrahvis 28 sätestatut;

10) korraldab tugispetsialistide teenuse rakendamist;

11) kehtestab õpilaste arenguvestluse korraldamise tingimused ja korra, arvestades õppenõukogu ja hoolekogu ettepanekuid;

12) korraldab õpilaste ja koolitöötajate vaimse ja füüsilise turvalisuse ja tervise kaitse ning vaimse ja füüsilise vägivalla ennetamise abinõude rakendamine kooli kodukorras sätestatu kohaselt;
13) korraldab õpilaste ja koolitöötajate kaitse hädaolukorras;

14) korraldab kooli hädaolukorra lahendamise plaani väljatöötamise, kaasates vajaduse korral õppenõukogu, hoolekogu ja eksperte ning kehtestab hädaolukorra lahendamise plaani;

15) korraldab esimese õpilasesinduse valimised;

16) määrab isiku, kelle ülesandeks on haridusliku erivajadusega õpilase õppe ja arengu toetamiseks vajaliku koostöö korraldamine, tugispetsialistide, andekate õpilaste juhendajate ja õpetajate kaasamine;

17) määrab vastutavad isikud individuaalse arengu jälgimise kaardi koostamise ja täitmise eest;

18) määrab koolitöötaja, kes teeb koostööd õpilasesindusega;

19) kutsub kokku vanemate koosoleku;

20) sõlmib kooli töötajatega töölepingud;
21) korraldab avaliku konkursi pedagoogide, välja arvatud direktori, ametikohtade täitmiseks;

22) täidab muid talle töölepinguga ning õigus- ja haldusaktidega pandud ülesandeid.
5. peatükk

KOOLITÖÖTAJAD
§ 20.  Koolitöötajate õigused

(1) Koolitöötajatel on õigus:
1) täiendada oma erialaseid teadmisi vastavalt täiskasvanute koolituse seaduses ja koolis sätestatud tingimustele;

2) töötada töötervishoiu ja tööohutuse seaduses ning selle alusel vastu võetud õigusaktides sätestatud nõuetele vastavates töötingimustes;

3) esitada direktorile ettepanekuid õppe- ja kasvatustegevuse parendamiseks;
4) saada informatsiooni kooli tegevuse kohta;

5) valida üldkoosolekul oma esindajat, usaldusisikut.

§ 21. Koolitöötajate kohustused

(1) Koolitöötajate kohustused määratakse kindlaks kooli põhimääruse, tööandja poolt kehtestatud töökorralduse reeglite, ametijuhendi ja töölepinguga.

(2) Pedagoogilise personali ülesanne on õpetada ja kasvatada õpilasi ning osaleda kooli arendamises;

(3) Teenindava ja abipersonali ülesanne on tagada kooli häireteta töö, heaperemehelik majandamine ja kooli vara korrasolek ning kooli majanduslik teenindamine;
(4) Koolitöötajad tegutsevad hädaolukorra lahendamisel lähtudes eeskirjadest;
(5) Koolitöötajad on kohustatud õigeaegselt reageerima saadud infole ja säilitama konfidentsiaalsust.
6. peatükk

MAJANDAMISE JA ASJAAJAMISE ALUSED
§ 22. Kooli eelarve
(1) Koolil on oma eelarve.

(2) Kooli eelarve tulud moodustuvad eraldistest riigi- ja valla- või linnaeelarvest, laekumistest eraõiguslikelt juriidilistelt isikutelt, annetustest ning kooli põhimääruses sätestatud kooli õppekavavälisest tegevusest saadud tuludest.

§ 23.  Vara
(1) Kooli vara moodustavad koolile Narva linna poolt sihtotstarbeliseks kasutamiseks ja valdamiseks antud maa, hooned, rajatised, seadmed, inventar ja muu vara.

(2) Kool kasutab, valdab ja käsutab tema valduses ja kasutuses olevat vara Narva linna õigusaktide kohaselt.

§ 24. Asjaajamine
(1) Asjaajamise korraldamisel lähtub kool Vabariigi Valitsuse 26.02.2001 määrusest nr 80 „Asjaajamiskorra ühtsed alused”.

7. peatükk

RAKENDUSSÄTTED

§ 25.  Määruse kehtetuks tunnistamine

(1) Narva Linnavalitsuse 26.08.2009 määrus nr 956 „Narva Pähklimäe Gümnaasiumi põhimäärus” tunnistatakse kehtetuks.

§ 26.  Määruse jõustumine

(1) Määrus jõustub seadusega sätestatud korras.

Tarmo Tammiste
linnapea                                                                          Ants Liimets
                                                                                       linnasekretär

